Der findes mange byggematerialer, som synes ens, men som har forskellige klimaaftryk. Spørg din håndværker eller i byggemarkedet. Hvis du vil være ekstra grundig kan du tjekke materialet i EPD Databasen (epddanmark.dk). Her kan du se, om der er lavet en EPD, som er en vurdering af produktets miljøpåvirkning. Du skal se efter GWP (global warming potential), som angiver klimabelastningen, altså det direkte CO2-aftryk, fra produktet. Måske kan du komme til at sammenligne to typer af cement, eller du kan vælge den mineraluld, der er produceret med vedvarende energi. Vælger du mursten, kan du fx vælge den, der kun er brændt en gang i stedet for to.
Læs mere om klimaaftryk og EPD her.